ငါးမြွေထိုး

ပါဏဗေဒ အလိုအားဖြင့် ငါးမြွေထိုး (Rhynchobdella aculeata) ဟုခေါ်သည်။ မျိုးကွဲပေါင်း အမြောက်အမြားရှိသည်။ ငါးမြွေထိုး၏ ပုံသဏ္ဌာန်သည် ငါးရှဉ့်သေး၏ ပုံသဏ္ဌာန်နှင့် တူသည်၊ ငါးရှဉ့်နှင့်ကွဲပြားချက်မှာ ကျောဖက်နှင့် စအို ဆူးတောင် အရှေ့နားတွင် ချွန်ထက်သော ဆူးတောင်များ ပါရှိခြင်း ဖြစ်သည်။ ထိုငါးမြွေထိုးနှင့်တူသော အခြားငါးမြွေထိုး တစ်မျိုးလည်း ရှိသေးသည်။ ထိုငါးမြွေထိုးမျိုးမှာ ပို၍တောက်ပ သောအရောင် ရှိသည်။ ကျောဖက်တွင် အစိမ်းနှင့်အဝါ ပြောက် များရှိ၍ ဘေးဖက်တွင် အပြာရောင် အစင်းပေါင်း ၂၅ ခုခန့် ပါရှိသည်။ ဆူးချောင်းများမှာ ကျောရိုးဆူးတောင်ရှေ့တွင် ၂၉ ချောင်း၊ စအိုဆူးတောင်ရှေ့တွင် ၃ ချောင်းနှင့် ပါးဟက်ဖုံး ပေါ်တွင် ၃ ချောင်း ပါရှိသည်။ ထိုငါးမြွေထိုးမျိုး၏ သိပ္ပံအမည် မှာ 'မက်စတာကမ်ဗလပ်(Mastacembelus)'ဖြစ်သည်။ အများအားဖြင့် ငါးမြွေထိုးကို ငါးပိငါးခြောက်လုပ်လေ့ရှိသည်။မြန်မာ့စွယ်စုံကျမ်း၊ အတွဲ(၃) ကိုးကား ကဏ္ဍ:ငါး